  Виталий Пронин   Кылем арня пумын Г. Кулакова нимо спорткомплексэ люкаськылӥзы Кун Кенешын ужасьёс. 3-тӥ спартакиадазылы кутскон сётӥзы, куасэн бызьылыса. Кун Кенешын ужасьёслэн спартакиадазы ар ӵоже кыстӥське. Кужымзэс эскеро спортысь 7 амалъя: куасэн бызьыло, суй кужымез эскеро, ыбылӥсько, ӝӧк выл теннисэн, пичи футболэн но бильярдэн шудо. Кылем арын котькинлэсь трос очко люказ но вормисе потӥз Кун Кенешлэн аппаратаз ужасьёслэн командазы. 2-тӥ  но 3-тӥ интые потӥзы Контрольной комитетлэн но «Огъя Россия» партилэн Удмуртиысь ёзэзлэн командаоссы.    Куасэн бызьылӥсьёслы бадӟым вормонъёс басьтыны сӥзизы шаерысьтымы нимо-дано спортсменъёс Тамара Тихонова но Владимир Никитин. Мылкыд карисьёс та нуналэ 2 иськемез ортчизы. Пӧлазы вал Кун Кенешлэн Тӧроез Владимир Невоструев но.- Куас вылэ арнялы быдэ султылӥсько, котькуд шутэтскон нуналэ Удмурт Республикалэн Тӧроеныз Александр Соловьевен 6 иськем ортчиськомы, - шуэ Владимир Невоструев. - Депутатъёслы но мугорзэс кыдатоно.Кун Кенешын ужасьёс пӧлысь тросэз спортэн, физкультураен выро. Кылсярысь, Кун Кенешлэн Тӧроезлэн воштӥсез Светлана Кривилёва суй кужымзэ кыдатэ, Калыкез улон-вылонын утён политикая ялан ужась комиссиен кивалтӥсь Ольга Казанцева арнялы быдэ гурезь куасэн нискыла. Мукетъёсыз но соослэсь бере уг кылё.Со адӟиськиз куасэн бызьылонъя эстафета дыръя. Ӵошатсконэ 5 команда пыриськиз. Вормисе потӥзы Кун Кенешлэн аппаратаз ужасьёслэн 1-тӥ командазы, депутатъёслэн но автобазалэн командаоссы. Валентина Емельянова    Теги: КунКенеш  